da da da da da da bn fr de nb fi sv en en nb da en de nb nb en en nb sv en nb en nb hu en es fr sv de da de sv de de sv nn da nn es eo da en de de sv ro da da da da da da da da da da da nn da en en da da da da da en en en da da hbs_lat en nb da da da en de fr nl en fr de en cs nn pl en da en da en en da de da sv en en en da de en de da nb en en da en en en fi da en en da it fr en en ro da de en ms tr tr tr tr tr tr tr tr tr tr tr tr tr da sv da da da de en fr da nb da da nb da en da da en da ru da da da nb nb da it de sv da ro en ms sv da da da da da da da sv da da da sv da nb en da nb da sv nb da da da da da da da nb da da da da en da da da da da da nb da da sv es da sv da da da da da da da da da da sv da da da da da da da da da da sv da da id da da da nb da da da da da da da da da da da da da da da da da da nb da da da nb da da da da nb da da da da da sv da nb da da de da da en da da da nb da da nb nb da da da da da da da da sv da sv da da nb da da da da da da da da da da da da sv da da nl da nb en da da en nb da da da da da da da en da da da en es da sv da da it da da da da da it da da id da da nb da da da da da da nb da da da da nb da da sv da da fr da da en da da nb nb da da da da da da sv da da da da da da da da da en ms da sv pl da da da en de en en da da da da de ru da da da da da da ko da da nb da da da da en fr da nb ro da da da da zh nn da da da da da da da da da da da da da da da da da da da da da nn da en en en en sv en en en en de en en da fr da da da en da da da da da sv en ms da da da en da de en ms da et da da da en da da da da en da da da en da en sv sv en en da de en da da da da en da nb da en da en da da da da da en nb da da da nl da sl da en da da da es fr da en da da da da fi nb da da da da da da da pt
Kina og Tibet Rundrejse | Rejse Med Himmeltoget → Klik Her!
 Corona tryghedsgaranti   Rejser med et tvist siden 2003   CO2-kompensation på alle rejser   Fremragende 4,8 på Trustpilot 
Helt generelt kan du roligt bestille din næste rejse med vores udstrakte tryghedsgaranti
Vi er et ægte specialrejsebureau, og ikke bare en netportal - det gør en forskel, når du skal ud og rejse
Kipling Travel er Danmarks første bæredygtigheds certificerede rejsebureau
Vi har 4,8 af 5 på Trustpilot - over 800 anmeldeser
Den store Mur, Himmeltoget, Lhasa og Xian med terracottahæren
Med åbningen af jernbaneruteen fra Beijing over det gigantiske tibetanske plateau til Lhasa for 10 år siden er det muligt at besøge Tibet på den hidtil mest unikke måde.
Vi besøger bl.a. seværdigheder som det storslåede Potala - Dalai Lamas tidligere palads, den Kinesiske Mur og de 8,099 terracottastatuer, der først blev opdaget i 1974. Men vi glemmer ikke den ligeså vigtige kinesiske hverdag med lokal-befolkningens landsbyer og spændende markeder.
Det er en fantastisk kombination af det store tibetanske plateau, Kinas Kejserbyer og Beijings fantastisk kulturskatte.
Enestående kombination af det klassiske Kina med Tibet og Lhasa
Beijing - Sommerpaladset, Himlens Tempel, Minggravene og Den Kinesiske Mur
Xian - silkerutebyen med en hær af 2000 år gamle teracottakrigere
Tibet - Verdens Tag og Den Forbudte By Lhasa
Potala Paladset - Dalai Lamas tidligere vinter residens
Du rejser i dit eget tempo i privat bil med chauffør og lokal guide
Føj til katalog Fjern fra katalog
Vi flyver fra København mod Beijing, Kina.
Mad på flyrejsen er inkluderet.
Vi ankommer i Beijing, hvor der ved ankomsten er afhentning og kørsel ind til det centralt beliggende hotel, hvor vi får værelset udleveret med det samme. Hotellet ligger ca. 25 min. gang fra Den Himmelske Fredsplads. I løbet af eftermiddagen besøger vi Lamatemplet Yonghedong, som vel nok er et af de mest imponerende tibetansk-buddhistiske tempelkomplekser uden for Tibet.
 Tiananmen, Den Himmelske Fredsplads
 Den Forbudte By og Himlens Tempel
Efter morgenmaden går det mod Fredspladsen, der på alle måder er et imponerende skue. Tankerne går naturligvis tilbage til et af de sorte kapitler i landets nyere historie, nemlig demokratibevægelsens oprør i 1989. Her blev en stor fredelig demonstration opløst med tanks og soldater og flere hundrede mennesker mistede livet.
Turen går naturligvis til Formand Maos Mausoleum, dog sammen med tusindvis af andre, hvorfor man skal forvente lange køer, der dog er i konstant bevægelse af sikkerhedsmæssige årsager. Den lange ventetid belønnes med et kort glimt af sarkofagen med Maos legeme. Enkelte gange er mausoleet lukket på grund af vedligeholdelse af Maos jordiske rester.
Tæt på ligger Den Forbudte By – kejserpaladset Gugong fra 1420 – det smukkeste palads fra kejsertidens Kina. Inden for murene er der over 9.000 rum, hvor de forskellige kejsere levede overdådigt i total isolation fra omverdenen. Efter kejserdynastiets fald i 1911 gik byen langsomt i forfald og i 1923 raserede en brand, hvor store mængder kunstskatte blev ødelagt. Under kulturrevolutionen blev lige så store mængder ødelagt, men en nænsom og fabelagtig restaurering har siden fundet sted og Den Forbudte By er nærmest et flerdages besøg værd. Mest berømt er Taihedian, Paladset For Den Højeste Harmoni, hvor op til 90.000 mennesker kunne overvære kejseren. Baohedian, Paladset For Bevaring af Harmoni, der blev brugt til enorme festmiddage og siden hen til eksaminer. Og endelig boligerne for Ming- og Qing-kejserne, Paladset For Himmelsk Renhed, Qianqinggong med dets mange små udskæringer og figurer.
Herefter køres der til Himlens Tempel Park, der for mange besøgende er den ypperste tempeloplevelse i Kina. Tiantan, Himlens Tempel Park, er Kinas største og smukkeste tempelkompleks. I 1400-tallet var Tiantan lukket for offentligheden, når kejseren stoltserede i eksorbitante optog over for de udvalgte for at foretage religiøse ritualer på årets korteste dage. Nu om dage er der offentlig adgang og Templet For Bøn Om God Høst er især imponerende ved sin åbenlyse skønhed. 28 enorme træsøjler danner fundamentet for det kegleformede tag, der er bygget af mørkeblå sten og symboliserer himlen. Alle materialer er passet ind i hinanden uden brug af søm.
Inden vi kører tilbage til Beijing, laver vi et spændende stop ved en silkefabrík, som giver et indblik i silkefremstillingsprocessen.
4. dag: Den Kinesiske Mur
 Udflugt til Muren, Kinas stolthed
 798 Art District
 Det Olympiske Stadion
Tidlig morgenmad og efterfølgende afgang mod den store mur, hvor der er en ca. 90 km. lang køretur til besøgsstedet ved Mutianyu nordøst for Beijing. Tidlig ankomst ved Mutianyu for at undgå de store menneskemængder, der kommer ud på formiddagen. Dette punkt på muren er kendt for en fantastisk udsigt og sine mange Ming-vagttårne.
Den Store Mur eller slet og ret Muren er utvivlsomt det bygningsværk, de fleste forbinder med Kina. Den 6.000 km. lange mur blev opført over mere end 2.000 år for at holde de mongolske nomader ude fra det kinesiske rige. Muren er bred nok til at tunge hestevogne kunne køre fra tårn til tårn og høj nok til at holde de fremmede ude. Vi har derfor valgt det mindre besøgte punkt ved Mutianyu som udgangspunkt i vores rejser. Man kan dog vandre adskillige kilometer på muren og efterhånden føle sig næsten alene i dette gigantiske bygningsværk. Muren bølger sig gennem landskabet og dele af ruten er temmelig stejl sine steder. Den Kinesiske Mur siges at være det eneste menneskeskabte bygningsværk, der kan ses langt ude fra rummet, først i nyere tid i konkurrence med Palmen ved Dubai.
Eftermiddagens turen tager os til "798 Art District" der er Beijings moderne kunstkvarter. Området var oprindelig et nedlagt fabriksområde, hvor der tidligere arbejdede 15.000 mennesker. I dag er det et område med masser af gallerier, hvor yngre og håbefulde kunstnere holder til.
Vi ser det berømte Olympiske Stadion udefra, også kaldes Bird Nest Stadion, der som navnet antyder har form som en fuglerede. Byggeriet der tog omkring 5 år, stod klar til de Olympiske Lege i 2008 og har plads til mere end 80.000 tilskuere. Vi passerer også Te Water Cube, der er det olympiske svømmestadion og en helt specielt byggeri.
Om aftenen skal vi til middag på en hyggelig lokal restaurant med Peking And som speciale, hvilket kan relateres helt tilbage til Ming-dynastiet og stadig i dag er både en delikatesse og en tradition i Kina. Herefter besøger vi den berømte Peking Opera.
Morgenmad og aftensmad er inkluderet.
 De gamle Hutonger
 Besøg ved Sommerpaladset
 Med Himmeltoget mod Tibet
Efter morgenmaden fortsættes på byvandring gennem de gamle Hutonger, et herligt eksempel på de gamle beboelseskvarterer med et virvar af snørklede gyder og en kombination af beskedne 1-værelsesboliger og større gårdhavehuse for de mere velhavende beboere. Der er desværre ikke mange eksempler tilbage på de gamle Hutonger, og endnu flere lader i disse år livet til OL 2008 for at give plads til kedelige moderne højhushoteller.
Vi fortsætter med det pragtfuldt beliggende sommerpalads uden for byen. Parken, Kunmingsøen og paladset var en kærkommen oase for hoffet i sommermånederne, når de høje varmegrader med tilhørende ulidelig høj luftfugtighed i selve hovedstaden gjorde det ubehageligt at regere landet fra Den Forbudte By. Indtil det 18. århundrede havde stedet længe fungeret som kejserlig have, indtil Kejser Qianlong opgraderede bygningerne betragteligt og gravede Kunmingsøen meget større og dybere. Det daværende palads led stor skade under den anden opiumkrig mod de engelsk-franske tropper. I 1888 renoverede kejserinde Cixi både palads og have for penge, der skulle have været brugt til en moderne krigsflåde i stedet. Krigsskibe blev erstattet af en storslået og pompøs marmorpram, der ligger ved den nordlige bred af søen.
I 1900 måtte paladset igen genopbygges efter Bokseropstanden og fik i perioden frem til 1949 igen lov til langsomt at forfalde. Herefter er Sommerpaladset løbende blevet restaureret og fremstår i dag som en af Beijings mest besøgte attraktioner.
På vejen tilbage til hotellet besøger vi en perlefarm, som giver et indblik i produktionen og der er mulighed for at investere i nogle af herlighederne.
Sidst på dagen tager til banegården. Tidlig aften stiges om bord i Kinas stolthed, det transtibetanske himmeltog mod Lhasa, på kinesisk kort og godt T21. Bemærk at det ikke er muligt at købe mad på toget den første aften, hvorfor det tilrådes at have spist inden man stiger om bord på toget eller selv medbringe noget mad.
Toget er designet til at kunne klare turen i højderne. Dels med ekstra motorkraft og dels med ekstra ilt, der kommer ud gennem ventilationssystemerne. Og skulle der opstå højdeproblemer undervejs, er der ilt-tilgang i hver kupé over sengen – togpersonalet hjælper med masken, hvis det skulle blive nødvendigt. Som overalt i Kina er der flere klasser på toget. Vi bor på turistklasse, sovevogn i 6-mands kupé. Der et lille bord og fin udsigt undervejs fra de store vinduer. Der er fri adgang til kogt vand i mellemgangen nær vaskefaciliteterne. Der er toiletter i hver ende af toget (husk toiletpapir). Det ene af toiletterne er som oftest bare et hul i gulvet. De kan være godt snavsede, men er ellers velfungerende.
Der er en pæn spisevogn i toget og et måltid mad koster 5-15 USD. Personalet taler ikke engelsk og menuen er på kinesisk, men tag det som en oplevelse. Det er en rigtig god ide at medbringe et krus eller glas til te eller kaffe, da der er gratis kogt vand om bord – for husk at drikke rigeligt med væske efter Golmud.
Overnatning om bord på himmeltoget
 Verdens højeste jernbane til Tibet
 Tog tværs over Kina
 Fantastiske oplevelser fra togvinduet
Første nat går gennem Heibei og Henan og i løbet af morgenen kommer vi til bjergene i Shaanxi og Xian, siden følger fladt landbrugsland. Midt på dagen kommer toget til Gansu med den berømte silkevejsby Lanzhou. Kort før Lanzhou bliver landskabet mere goldt og efter byen gøres følgeskab med Huang He, Den Gule Flod, for en tid. I løbet af aftenen når toget til Xining i Qinghai. Qinghai er det gamle Amdo i Tibet og arnested for 3 af Kinas mægtigste og mest berømte floder, nemlig Mekong, Yangtze og Den Gule flod (Huang He). Det er en stor dag med flotte oplevelser fra togvinduet - på tværs af Kina.
Jernbanen til Lhasa er en hundrede år gammel drøm, der er gået i opfyldelse for Kineserne. Om det er godt eller skidt er der mange meninger om. Men den kan afhjælpe mange miljøproblemer, såsom at mindske de utallige konvojer af lastbiler, der ellers valfarter til Lhasa med varer. I prognoserne fra Kinas Transportministerie er toget estimeret til at skulle stå for 75 % af al trafik. Det er et af verdens mest prestigefyldte ingeniørbedrifter til det enorme beløb på knap 30 milliarder kroner.
Fra Beijing tager turen ca. 43 timer (ifølge rejseplanen), og den flotteste del af turen oplever vi den sidste dag, fra Golmud hvor vi får det tibetanske plateau på bedste vis. Alt i alt er det en lang, men meget spændende tur på tværs af Kina og undervejs, på vej til verdens tag, oplever vi kineserne i deres hverdag.
Selve strækningen fra Xining til Lhasa er 1.956 km, hvoraf de 960 km. er i 4.000 meters højde. Strækningen kommer op i 5.072 meters højde i Tanggula La og den er dermed verdens højeste beliggende jernbane.
Overnatning om bord på himmeltoget
Morgenmad er ikke inkluderet.
 Det høje tibetanske plateau
 Golmud over Tanggula La 5.072 m.
Tidlig morgen ankommer vi til Golmud i 2.802 meters højde. Den næste del af togrejsen går mod de tibetanske sletter og "verdens tag". Langsomt i smukt dagslys ser vi de rå stejle bjerge syd for Golmud og efter et par timer kommer selve højsletten og de fabelagtige Kunlun bjerge. Undervejs passerer toget Kunlun-passet og vi kan følge Qinghai-Tibet Highway og arbejdslivet omkring den. Stille glider toget henover det gigantiske højplateau med en gennemsnitshøjde på godt 4.000 meter.
Turen går gennem det enorme Kekexili naturreservat, hvor vi muligvis kan se masser af tibetanske gazeller, rovfugle og vildgæs, de tibetanske vildheste og selvfølgelig yakokser. Det er mildt sagt en af de absolut flotteste togture i verden. Og den eneste behagelige måde at rejse i det ellers noget rå og ufremkommelige land. Midt på dagen når vi turens fysiske højdepunkt, Tanggula-passet i 5.072 meters højde og derefter Nakchu, der er den første by i selve Tibet. Her ser vi de første nomader i området. Bare 3 timer fra Nakchu når vi frem til Lhasa med dens nye imponerende banegård, der ligger blot 20 minutters kørsel fra centrum.
Efter ca. 43 timers togrejse ankommer vi ved aftenstid til Lhasa (Den Forbudte By) og Dalai Lamas mægtige Potala-palads. Dette gigantiske palads tager pusten fra enhver, når det toner frem på sin klippetop over Lhasa by og dalens pile- og poppeltræer. Langsomt går det til hotellet i den gamle bydel.
Morgenmad er ikke inkluderet.
8. dag: Tibets hovedstad, Lhasa
 Den sagnomspundne by, Lhasa
 Sera klostersamfund og universitet
 Drepung klosteret, udenfor Lhasa
Tibets sagnomspundne hovedstad Lhasa var engang landets religiøse og verdslige hovedsæde indtil kineserne besatte landet i 1951.
Denne dag går turen først til Sera klostret. Sera var en af Statens 3 Støtter, et højtudviklet klostersamfund og universitet. Sera ligger ved foden af højderyggen Phurba Chok Ri, på Tatipu-bjergkæden, som er vandskellet mellem Kyu Chu og Penpo floderne og som danner Lhasas nordlige grænse. Sera blev opført omkring 1419 af Sakya Yeshe, en discipel af Tsong Khapa. I storhedstiden boede der ca. 5.000 munke.
Turen fortsætter til Drepung-klostret beliggende uden for Lhasa. Drepung, der blev grundlagt i 1416, var engang verdens største klostersamfund med over 10.000 munke og, ligesom Sera klosteret og Ganden, en af Statens 3 Støtter. Det blev opført i 1416 af Jamyang Chöje, som var en discipel af Tsong Khapa. Drepung blev slemt beskadiget under kulturrevolutionen. Vi afslutter med et besøg ved Dalai Lamas tidligere sommerresidens, Norbulingkha der ligger lidt uden for det gamle Lhasa i en herlig lund.
Undervejs ses ofte den tibetanske buddhismes Otte Lykkebringende Symboler, som forestiller følgende:
Den Kostbare Parasol, der beskytter Buddhaerne mod djævelsk indflydelse.
Sejrens Banner, der symboliserer buddhismens sejr over uvidenheden.
Den Hvide Konkylie, bruges til at vise Buddhas oplysthed.
De Gyldne Fisk, viser den spirituelle frigørelse fra Samsaras ocean.
De Store Skattes Vase, indeholder spirituelle “juveler” til opnåelse af “frigørelsen”
Dharmahjulet, der symboliserer Buddhas ædle otte-foldige vej.
Lotusblomsten, der symboliserer den spirituelle renhed og medfølelse.
Den Uendelige Knude, lykkens diagram, som også er Kipling Travels logo.
9. dag: Lhasa, Potala Paladset og Jokhang Klosteret
 Det imponerende Potala palads
 Besøg Dalai Lamas bolig
 Eftermiddagen på egen hånd i Lhasa
Efter morgenmaden starter dagen med et besøg til indbegrebet af Tibet; Dalai Lamas tidligere vinterresidens, Potala paladset, der med sine 1.000 værelser var et af verdens største bygningsværker. Her ses bl.a. Dalai Lamas private bolig og arbejdsværelser. Potala blev opført på ordre af den 5. Dalai Lama og ligger på det 130 meter høje bjerg, Marpo Ri (Røde bjerg). Først begyndte opførelsen af Potrang Karpo (hvide palads) i 1645. Det var færdigt i 1649. Potrang Marpi (Røde palads) var færdigt i 1694. I 1649 da den hvide del af Potala blev færdigt flyttede den 5. Dalai Lama sit hovedsæde fra Drepung til Potala. Besøgspresset på Potala er efterhånden så enormt, at myndighederne i højsæsonen kun lukker et bestemt antal besøgende ind – og så kun for en times varighed.
Eftermiddagen til på egen hånd at opleve fantastiske Lhasa. Det kan være området omkring den store Bharkor-plads med markeder og lir. Egentlig er gaderne rundt om Jokhang alt sammen betegnet som Bharkor. Turen rundt er en kendt korlam eller pilgrimsrute, som benyttes af tusinder af pilgrimme hver dag. Pilgrimme og handlende fra de fjerneste afkroge af Tibet mødes for at bede og meditere. Der er små, søde gamle koner med ansigter så rynkede som en presset citron og friske unge piger fra de store vidder med blussende, rødmossede kinder og 108 lange fletninger. Der er store stærke Khampaer med et listigt glimt i øjnene, rødt bånd i det sammenflettede hår og en kæmpe sølvbeslået dolk spændt om den løsthængende chuba – den traditionelle tibetanske kappe. Jo Bharkor-området er og bliver Tibets mest intense overhovedet.
10. dag: Fly til Xian
 Farvel til Tibet
 Fra Lhasa til den gamle silkevejsby
 Eftermiddagen fri i Xian
Fly til den gamle silkevejsby Xi’an. Ved ankomsten står vores mand med et Kipling skilt. Herefter køres der til det centralt beliggende hotel lige over for klokketårnet på den centrale plads i byen.
 Besøg de mystiske Terracottasoldater
 Resten af dagen i Xian
 "Big Wild Goose Pagoda"
Så tidligt som muligt køres mod et af rejsens store højdepunkter; de 2.000 år gamle terracottasoldater opført for at beskytte den første kejser Qin Shi Huangs grav. Hæren består af flere tusinde skulpturer af bueskytter, fodfolk, officerer og generaler – alle i mandshøjde. Historien fortæller om et mausoleum så rigt udsmykket med skatte og ædelstene, at kunsthåndværkerne, der kreerede den ufattelige mængde af terracottakrigere som garde hinsides for den afdøde kejser, alle måtte lade livet for at bevare hemmeligheden om beliggenhed og indhold. De blev alle levende begravet. Hemmeligheden var blevet mere end effektivt bevaret, idet graven først blev opdaget ved et tilfælde af en lokal bonde i 1974.
På vej tilbage til byen gøres et kort ophold i en lille bjerglandsby, som giver et spændende indblik i livet på landet i Kina, hvor udviklingen, modsat byerne, står mere stille.
Tilbage i Xi’an gøres stop ved "Big Wild Goose Pagoda", der ligger udenfor ringmuren. Pagoden, der blev opført i år 652, husede oprindeligt en stor samling buddhistiske skrifter, indsamlet i Indien af den buddhistiske munk Xuanzang.
12. dag: Xian og til Beijing
 Byrundtur i Xian
 Kinesisk historie og mangfoldighed
 Ombordstigning på nattoget til Beijing
Xi’an, der i dag er en mindre kinesisk provinsby med godt 6,5 million indbyggere, har en godt 2.000 års spændende historie bag sig. Xi’an var i tidligere tider en af de vigtigste byer i riget. Kinas første kejser Qin Shi Huang (211 f. Kr.) gjorde Xi’an til sit regeringssæde og hovedstad. Xi’an blev igen rigets absolutte midtpunkt under Tang Dynastiet (618-917) og har løbende været en vigtig og driftig handelsby, idet byen var den østlige endestation for karavanerne, der færdedes ad den sagnomspundne silkevej. Byen var knudepunkt for samhandel med Centralasien og Orienten og af samme årsag findes et anseligt muslimsk mindretal i byen, koncentreret omring det spændende, gamle muslimske kvarter. Det er en bydel, hvor tiden har stået stille med små snørklede gyder og små huse opført i lersten, med et utal af små boder, købmænd, håndværkere, hjemmeindustrier og adskillige mindre moskeer. Herforuden er der den interessante store moske i kinesisk byggestil, der er en af de største muslimske helligdomme i Kina og stadig er fungerende bedested for de troende muslimer.
På byrundturen besøges naturligvis klokke- og trommetårnet, det muslimske kvarter med den store moske, det historiske Shaanxi museum og endelig af byens vartegn, nemlig bymuren. Foruden Pingyao er Xi’an en af de få kinesiske byer, hvor den gamle bymur stadig står delvis intakt. Murene i Xi’an er opført af den første Ming kejser på resterne af Tang-dynastiets regeringssæde, Den Forbudte By. Murene danner et rektangel omring den indre by, der strækker sig over 14 km. Murene er restaurerede på visse dele af strækningen, andre steder er den helt væk.
Eftermiddagen til fri disposition. Et besøg på det gamle medicinmarked kan varmt anbefales.
Efter aftensmaden er der transfer til banegården for nattog til Beijing.
13. dag: Ankomst Beijing - på egen hånd
 Ankomst til Beijing tidlig morgen
 Hele dagen fri i Beijing
 Sightseeing og silkemarkedet
Ankomst om morgenen på banegården i Beijing, hvorefter vi har dagen til egne eventyr i byen. Tag evt en taxa til Silkemarkedet, hvor der er mulighed for at gøre de sidste indkøb (transporten fra Silkemarkedet tilbage til hotellet er for egen regning).
14. dag: Hjemrejse og Ankomst København
 Ankomst til Danmark
Efter morgenmaden bliver vi hentet på hotellet og kørt i lufthavnen for at påbegynde hjemrejsen mod Danmark.
Morgenmad og mad på flyrejsen er inkluderet.
 Afrejse fra Danmark
 Kurs mod Kina
 Ankomst til Kina
 Byrundtur i Beijing
 Tiananmen, Den Himmelske Fredsplads
 Den Forbudte By og Himlens Tempel
 Udflugt til Muren, Kinas stolthed
 798 Art District
 Det Olympiske Stadion
 De gamle Hutonger
 Besøg ved Sommerpaladset
 Med Himmeltoget mod Tibet
 Verdens højeste jernbane til Tibet
 Tog tværs over Kina
 Fantastiske oplevelser fra togvinduet
 Det høje tibetanske plateau
 Golmud over Tanggula La 5.072 m.
 Den sagnomspundne by, Lhasa
 Sera klostersamfund og universitet
 Drepung klosteret, udenfor Lhasa
Lhasa, Potala Paladset og Jokhang Klosteret
 Det imponerende Potala palads
 Besøg Dalai Lamas bolig
 Eftermiddagen på egen hånd i Lhasa
 Farvel til Tibet
 Fra Lhasa til den gamle silkevejsby
 Eftermiddagen fri i Xian
 Besøg de mystiske Terracottasoldater
 Resten af dagen i Xian
 "Big Wild Goose Pagoda"
Xian og til Beijing
 Byrundtur i Xian
 Kinesisk historie og mangfoldighed
 Ombordstigning på nattoget til Beijing
Ankomst Beijing - på egen hånd
 Ankomst til Beijing tidlig morgen
 Hele dagen fri i Beijing
 Sightseeing og silkemarkedet
Hjemrejse og Ankomst København
 Ankomst til Danmark
Telefon 47 16 12 20
Hvor mange skal i rejse
2-3 personer 4+ personer
Pris pr. person ved 2 personer fra Pris
Pris pr. person ved 4 personer fra Pris
1. sep. - 30. okt. 2023
(Tillæg kan forekomme på jule- og nytårsrejser samt vinter- påske og efterårsferie)
Vis flere priser  
Flyrejse København-Beijing t/r med Finnair på økonomiklasse
CO2-kompensation på flyrejser via skovrejsning i Danmark - læs mere her.
Bagage på flyrejsen – 1 stk. håndbagage og 1 stk. bagage til check-in
Flyrejse Lhasa-Xi’an, inkl. lufthavnsskatter og -afgifter
Overnatninger på hotel i delt dobbeltværelse
4 nætter på Traveller Inn Huaqiao Hotel i Beijing
2 nætter på togrejse med Himmeltoget fra Beijing til Lhasa i ”hardslepper”, 6 pers kupé (morgenmad ikke inkluderet)
3 nætter på Gorka hotel eller tilsvarende i Lhasa
2 nætter på Jinyuan Furun Hotel i Xi'an
1 nat på nattog Xi’an til Beijing i ”softsleeper”, 4 personers kupé (morgenmad ikke inkluderet)
Morgenmad er inkluderet (dog ikke på Himmeltoget og nattoget til Beijing)
Middag med Peking And og Peking Opera
Lokal transfer og transport med privat bil/minivan og chauffør
Rundture og sightseeing i byerne med engelsktalende lokalguide
10% rabat på rejseudstyr i udvalgte udstyrsbutikker
10% rabat på vaccinationer hos Rejseklinikken og Danske lægers Vaccinationscenter
10% rabat på kort og guidebøger i Nordisk Korthandel
24 timers bemandet nødtelefon under hele rejsen
Det er en fuld pakke, dvs. rejsen er omfattet af pakkerejseloven og rejsegarantifonden
OBS: Ingen ekspeditionsgebyr: Kipling Travel lægger ikke faktureringsgebyr oveni rejsernes pris
Forsikringer (Gouda årsrejseforsikring inklusive afbestillingsforsikring anbefales)
Obs. Vær opmærksom på, at forsikringen skal dække kulturrejser, der går over 4.000 meter
Flyafrejse fra ex. Aalborg/Billund/Hamborg (kontakt os for evt. muligheder og priser)
Visum til Kina DKK 1.100,-(fuld visumhjælp) + forsendelse af dit visum med kurér
Forplejning udover den nævnte (morgenmad er ikke inkluderet på nattoget)
Personlige udgifter og drikkepenge
Alt ikke beskrevet under ”Inkluderet”
Herunder kan du se de udvidelsesmuligheder, vi kan tilbyde på denne rejse. Det er ganske uforpligtende at tilvælge udvidelser, som du ønsker at høre mere om, når du bliver kontaktet af en af vores eksperter. Efter du har valgt de ønskede tilkøb, skal du scrolle lidt op til priser (eller klikke her) og fortsætte bestillingen af et uforpligtende tilbud.
Tillæg for enkeltværelse - alle nætter
Pris fra 4.600 kr./person
Tilvælg Valgt Læs mere
Sæson for rejser til Tibet og Kina
Vejret i Tibet og Kina
Dette er en individuelt, skræddersyet rejse med daglig afrejse. I Kipling Travel arbejder vi med personlig rådgivning og service ud fra vores ønske om at skabe så komplette og gode rejser, som overhovedet muligt. Det handler om forventningsafstemning og tryghed på rejsen.
Ring på 47 16 12 20 for at høre mere.
Vil du høre mere om rejsen?
 47 16 12 20
 Skriv til os
Ønsker at rejse fra: Provinstilslutning kun mulig på nogle rejser.KøbenhavnBillund (mod tillæg)Hamborg (mod tillæg)Aalborg (mod tillæg)Tirstrup (mod tillæg)Vælg
Ønsker Kipling Travels nyhedsbrev i fremtiden
Telefon 47 16 12 20
Hverdage 09:30 - 16:00
 Book onlinemøde  47 16 12 20
Efter du har udfyldt formularen, bliver du kontaktet af én af vores specialister, som vil rådgive dig.
Få de bedste rejsenyheder!
Information om kommende arrangementer
Inspiration til aktiv, kultur -og safarirejser
Denne hjemmeside bruger cookies for at fungere, til brug for trafikmåling og optimering af sidens indhold samt til at målrette markedsføring. Ved at bruge vores side accepterer du brug af cookies til disse formål.
En cookie er en fil, som browseren lægger på din computer. Den gør det muligt at genkende din computer, og huske valg du tidligere har truffet på hjemmesiden. En cookie kan ikke sprede computervirus eller andre skadelige programmer. Cookies sletter sig selv efter et vist antal måneder (kan variere), men de fornyes efter hvert besøg. Cookien kan ikke se, hvem du er, hvad du hedder, hvor du bor eller om computeren bruges af en eller flere personer. Hvis du giver personlige oplysninger til en hjemmeside, så kan en cookie dog anvendes til at huske dig til næste gang du besøger hjemmesiden.
CAKEPHP - 1 uge
Hjemmesiden bruger denne cookie til at huske den besøgende. På webshops bruges den fx. til at huske brugerens kurv.
CakeCookie[vmcmsPersonalizedNodes] - 5 år
Hjemmesiden sætter denne cookie, for at huske hvilke sider der er blevet vist, for senere at kunne fremhæve disse sider.
catalog-travel-ids - 180 dage
Denne cookie bruges til at huske hvilke rejser der er blevet tilføjet kataloget.
CakeCookie[vm-gdpr] - 1 måned
Bruges til at huske de valg der tages under Cookie-Indstillinger.
CakeCookie[vm-gdpr-accept] - 1 måned
Angiver om cookie-indstillinger er blevet gennemgået / accepteret.
_ga - 2 år
Registrerer et unikt ID, der anvendes til at føre statistik over hvordan den besøgende bruger hjemmesiden.
_gid - Slettes når browseren lukkes
Denne cookie bruges til at spore, hvor lang tid den besøgende bruger på hjemmesiden.
_gat - 1 dag
Bruges til at reducere mængden af forespørgsler til Google
gwcc - 90 dage
Google Website Konvertering af opkald.Google Analytics samler oplysninger, der gør det muligt for at forstå interaktioner med Googles websteder og i sidste ende forbedre brugeroplevelsen for bedre at kunne betjene dig som bruger.
_dc_gtm_UA-# - Slettes når browseren lukkes
Bruges af Google Tag Manager til at kontrollere opstarten af Google Analytics-koden. # = ID fra Google Analytics.
fr - 118 dage
datr, lu, c_user, fr, xs, p, presence, act, sub, sb - Facebook-cookies oprettes, når du har været på Facebook og besøger vores hjemmeside. Dette gør det muligt for Facebook at tilpasse mulige annoncer eller indlæg baseret på din browseradfærd. Alle cookies foruden datr (2 år), lu (2 år) udløber efter sessionafslutning. Denne cookie bliver brugt til at målrette annoncer på Facebook.
test_cookie - Slettes når browseren lukkes
Bruges til at tjekke, om browseren understøtter cookies.
IDE - 1 år
Bliver brugt af Google til at registrerer og sende information omkring hjemmesidens brugere og deres handlinger efter de har fået vist reklamer, for bedre at kunne vise reklamer til den enkelte bruger
_omappvp - 11 år
OptinMonster bruger denne cookie til at se om brugeren har besøgt hjemmesiden før.
_omappvs - Slettes når browseren lukkes
OptinMonster bruger denne cookie til at se om brugeren har besøgt hjemmesiden før i sessionen.
om-session-pageviews - Slettes når browseren lukkes
OptinMonster bruger denne cookie til at tælle antallet af sidevisninger.
om-session-start - Slettes når browseren lukkes
OptinMonster bruger denne cookie til at se hvor langt tid brugeren bruger på en side.